﻿REZUMATE TEATRU – VIAȚĂ, IMAGINE, IMAGINAR Dinamica imaginii în teatrul absurdului Anca-Maria Rusu Rezumat: Teatrul absurdului înnoieşte perspectiva asupra condiţiei umane, arătându-i absurditatea prin imagini şi semne scenice complexe, a căror concreteţe înlocuieşte cuvântul impus de tradiţia teatrală Teatrului i se deschide astfel o nouă perspectivă, cea a unei inedite poezii a scenei, a intuiţiei materializate asupra statutului tragi-comic al fiinţei, asupra misterului existenţei umane Este o poezie a situaţiei, a mişcării, a imaginii, şi nu una a limbajului articulat Dorind să scape de tirania logosului alcătuit din clişee moştenite şi repetitive, reprezentanţii teatrului absurdului (şi ne referim aici la Samuel Beckett, Eugène Ionesco, Arthur Adamov, Jean Genet, Boris Vian) optează pentru ideea de reprezentaţie care să se adreseze mai întâi simţurilor, afectelor, de spectacol care să surprindă, să răscolească, să zdruncine siguranţa spectatorului, pasivitatea lui, transformându-l, prin descifrarea metaforelor vizuale, într-un creator sensibil al propriei viziuni asupra actului teatral la care este părtaş Cuvinte-cheie: metaforă vizuală, logos, reprezentaţie, semn teatral Textul dramaturgic – o călătorie spre propriile nelinişti Tamara Constantinescu Rezumat: În paginile scrierilor memorialistice ale lui Eugène Ionesco alături de dimensiunea confesivă a conştiinţei ionesciene, se deschide uşa laboratorului său de creaţie Altă funcţie a jurnalului ionescian este aceea de a depozita un ansamblu de viziuni, imagini, obsesii, nelinişti, vise, ce „trec” ulterior în piesele de teatru Din straturile profunde ale sinelui ionescian biograficul este convertit în oniric şi simbolic Ionesco îşi foloseşte propriile vise în creaţia sa Călătoria în sine, o călătorie spre lumea interioară, un drum la centru întâlnim în dramaturgia lui Eugène Ionesco şi în piesa Călătorie în lumea morţilor Aici sunt prezentate în manieră originală, într-o serie de tablouri, evenimente din viaţa reală a dramaturgului, ce pot fi recunoscute cu uşurință în amintirile sau în visele sale descrise în jurnale Cunoscând jurnalele ionesciene se pot face numeroase reconstituiri ale evenimentelor prezentate în această piesă, cea mai expresivă fiind totuşi căutarea neîncetată a mamei, sentimentul de vinovăţie faţă de ea şi în final regăsirea ei Autorul îşi descrie în jurnalele sale, majoritatea viselor pe care le-a dramatizat mai târziu în episoadele acestei piese Cuvinte cheie: Eugène Ionesco, jurnale, călătorie inițiatică, oniric Despre raporturile dintre sexe în societatea Greciei antice şi reflectarea lor pe scena tragediei Cătălina Slobodeanu Rezumat: Opoziţia masculin - feminin este un loc comun dar şi o eternă enigmă căreia i s-au dat cele mai diferite explicaţii, adesea urmărindu-se impunerea unui raport de dependenţă al unei subcategorii faţă de cealaltă, chiar dacă puterea a alternat de-a lungul epocilor, de la matriarhatul minoic pană la absolutismul autorităţii masculine din perioada clasică Normele sociale şi credinţele aplicabile raporturilor dintre sexe în Grecia antică au dus la adâncirea diferenţelor între femei şi bărbaţi până la o antinomie totală, depăşindu-se cu mult deosebirile dictate de fiziologia şi mentalitatea specifice genului In lumea tragediei antice, zugrăvind-o pe cea reală, multitudinea cazurilor conflictuale aduse in scena, printre cele mai notabile fiind trioul Agamemnon – Clitemnestra – Egist sau cuplul Medeea – Iason, poate avea drept consecinţă concluzia că relaţiile dintre sexe, sub orice formă de manifestare ar apărea, nu se pot desfăşura decât ca raporturi antagonice, ciocniri inevitabile şi dezastruoase pentru ambele părţi, odată ce între ele se stabileşte un contact Acesta este probabil motivul pentru care, în privinţa cuplului, conceptul de armonie a contrastelor tinde să se prezinte mai mult sub aspectul de contraste ale armoniei aparente, femeile şi bărbaţii angajându-se într-o luptă a cărei miză e dominarea şi al cărei unic câştig e suferinţa generatoare de măreţie tragică Cuvinte cheie: tragedie, Grecia clasică, conflict, cuplu, social, religie, mentalităţi Alessandro Baricco – un dramaturg contemporan Irina Dabija Rezumat : Alessandro Baricco este un scriitor italian contemporan, cu o operă interesantă prin diversitatea sa, prin paleta largă de stiluri şi tipuri de creaţie abordate Una dintre lucrările sale cele mai apreciate şi cunoscute în Italia şi ulterior în toată lumea este Novecento, operă dramatică ce a avut mai mult de 200 de reprezentaţii în Italia, cu Eugenio Allegri în regia lui Gabriele Vacis din 1994, sau cu Arnoldo Foà într-un nou scenariu în 2003 şi a stat la baza ecranizării La leggenda del pianista sull'oceano în regia lui Giuseppe Tornatore din anul 1998 Unicitatea destinului şi a vieţii personajului principal, precum şi abordarea unui stil accesibil dar realist şi adeseori poetic, au contribuit la succesul la publicul de teatru sau cititor al acestui monolog într- un act Cuvinte cheie: Alessandro Baricco, literatură italiană De la lumea imaginară la spectacol Imaginarul lui Silviu Purcărete Bălăiță, Vasilica Rezumat: Dorim să argumentăm în acest articol faptul că arta povestirii dramatice a lui Silviu Purcărete a trecut de mult granița cuvintelor Ceea ce în filmul său Undeva, la Palilula e acuzat drept pierdere în zona simplei sucesiuni de tablouri și incidente delirant-grotești deliberat concepute în detrimentul unui conținut dramatic și ideatic, nouă ne confirmă existența unui limbaj unic de expresie bazat, culmea, pe arta povestirii! Filmul, așteptat ca un trimf, a împărțit critica în două tabere adeverse, căci, afară de un testament al propriei arte teatrale, Silviu Purcărete pare să nu fi adus nimic nou, ce să îl redefinească Deși cele mai multe referiri la gândirea vizuală a regizorului țin de domeniul picturii și al filmului, în argumentarea noastră PRO Undeva, la Palilula, intenționăm o abordare din perspectiva teatrului de animație, zonă de artă în care regizorul a debutat și care reprezintă un corp unic de forță prin sincretismul artelor Cuvinte cheie: Silviu Purcărete, Undeva la Palilula Către esenţă, prin imagine Victor Mihailescu Rezumat: Fenomen viu, aflat într-o permanentă nevoie de redefinire, teatrul aproape că și-a dezvoltat o conștiință proprie, cu care, la răstimpuri, caută analogii, punți, posibile elemente de legătură Imaginea a fost, în decursul istoriei teatrale, o miză importantă Prin intermediul ei, în ultimul secol, actul reprezentării a devenit el însuși o punte între diferite domenii artistice, unind arta plastică și cinematograful O remodelare a conceptului de imagine a fost realizată la începutul secolului XX de curentul expresionist, care a reformulat principiile teoretice și estetice ale teatrului, oferind o nouă perspectivă atât în sectorul tehnic al reprezentării, cât și în succesiunea cauzală cuvânt-interpretare-vizual Funcția expresiv-artistică a imaginii, așa cum o știm astăzi, este o moștenire lăsată artei teatrale de artiștii expresioniști, iar influențele pe care încă le are în teatrul modern se întind de la maniera dramatică până la viziunea regizorală, de la piesa scrisă până la spectacolul scenic Cuvinte cheie: expresionism, imagine, vizual, teatru, artă Alteritate și păpuși în spectacolul contemporan Ada Nuțu Rezumat: Scopul acestei cercetări este acela de a observa căile prin care păpușa și actorul se întalnesc pe aceeași scenă, creând o relație bazată pe un sistem dinamic de reversabilitate Studiul e bazat pe o abordare fenomenologică, căutînd răspunsuri în ideea de relație chiasmică intre sine și celălat a filosofului Maurice Merleau-Ponty; această teorie este apoi observată in corelație cu neurologia care traduce ideea de empatie prin prisma neuronilor oglidă Pentru a aprofunda înțelegerea de relație chiasmică mă voi folosi de asemenea de ideea de différance a filosofului Jacques Derrida Prin aplicarea acestor filtre teoretice, vom observa cum scena ce cuprinde deopotrivă actori și păpuși, crează un joc de ontologii ce dă naștere actorului cyborg al teoriei postmoderne Pentru a valida descoperilirle teoretice , vom analiza aplicarea acestora pe spectacole create de Tadusz Kantor si Gisele Vienne, dat fiind faptul că arta amîndurora e posedată de aceeasi obesie: aceea de a aduce împreună, în același spațiu de spectacol, actori și păpuși Cuvinte cheie: neurologie, teatru de păpuși Jurnal de călătorie Anca Doina Ciobotaru Rezumat: O călătorie în India (fie ea chiar și de câteva zile) este, întotdeauna, greu de cuprins în cuvinte, mai ales când ea echivalează cu împlinirea unui vis declarat: respirarearea unui spectacol live, interpretat de păpușarii indieni, posibili stră-stră-strănepoți ai celor ce au dat identitate istoriei teatrului de păpuși – dalangii rătăcitori Oricum, Triunghiul de Aur: New Delhi – Agra - Jaipur provoacă, tulbură, emoționează; te mai poți exprima doar prin stări emoționale și imagini ce te-au marcat – transpunerea senzațiilor în idei va fi imperfectă Cuvinte cheie: jurnal, călătorie, teatru de păpuși STUDII Teatru și teatralitate în adaptarea cinematografică stoppardiană a Annei Karenina Ana-Magdalena Petraru Rezumat: Lucrarea de față își propune analizarea ultimei adaptări cinematografice a romanului tolstoian din perspectiva teatrului pe care îl vedem la Tom Stoppard a fi dans, spectacol, teatru în teatru, cu elemente de absurd pe alocuri și a teatralității, conform definiției ubersfeldiene Nu ne propunem o paralelă între carte și film, un subiect care a făcut deja să curgă multă cerneală și care, în opinia noastră, ar trebui tratat separat, nici nu vom face referire la filmele anterioare dedicate acestui roman Ne rezumăm strict la Anna Karenina din 2012 și la elementele menționate anterior În parcursul nostru, vom aduce în discuție reacțiile din presa autohtonă și străină la adresa filmului, în măsura în care acestea sunt relevante abordării alese, fără pretenția exhaustivă de a vorbi despre receptarea filmului spectacol stoppardian Cuvinte cheie: teatru, teatralitate, adaptare cinematografică, Anna Karenina Un spectacol de Robert Wilson Bogdan Ulmu Rezumat : Cînd citești despre marele regizor american, rămîi consternat: realizezi că ideea sa de bază – în teatru, nimic nu-i logic – devine riscantă, mai ales dacă ne amintim și spusele altui mare regizor al lumii, Liviu Ciulei („Regia=logică, logică și iar logică!”) Citisem despre femeia care tăia ceapă timp de o oră, în vreme ce un dinozaur creștea, și un vulcan erupea Știam de actorii autiști și de textele lor indescifrabile De aceea, m-am dus la această reprezentație cu o curiozitate maximă, atipică unui om sătul de vizionat & realizat spectacole Cuvinte cheie: avangardă, William Shakespeare Teatru-imagine Robert Wilson Mirela Nistor Abstract: Scenograf, performer, scriitor şi artist vizual, Robert Wilson este unul dintre cei mai importanţi regizori ai secolului XX Munca sa, considerată de mulţi revoluţionară, a fost închinată creeării unui teatru al imaginii, în care să poată cerceta, experimentând în acelaşi timp potenţialul vizual al spaţiului, personajelor, obiectelor, costumelor şi mişcării Faimoasa şi prolifica sa carieră internaţională însumează zeci de spectacole (printre care Deafman Glance, 1970, Einstein on the Beach, 1976, the CIVIL wars, 1984, The Black Rider, 1990) în care elemente din diferite arii artistice sunt înglobate în spaţiu scenic Cuvinte cheie: Robert Wilson, Teatru-imagine „Tavanul arhiepiscopului”– Viața ca teatru Elena Ciortescu Rezumat: Lucrarea de față are drept scop un studiu al piesei „Tavanul Arhiepiscopului” (în original The Archbishop's Ceiling) scrisă de Arthur Miller în anul 1977, la douăzeci de ani de la mișcarea cunoscută în istoria Statelor Unite ca „vânătoarea de văjitoare” și trei ani după finalizarea scandalului Watergate, ambele constituind o provocare a unuia dintre cele mai iubite idealuri americane – libertatea Piesa se preocupă în primul rând de consecințele dramatice pe care politica abuzivă le poate avea asupra artei dar și asupra vieții în general și denunță faptul că cenzura și oprimarea se pot manifesta atât în contextul unor regimuri totalitare (precum cele care au dominat Europa Centrală și de Est) cât și într-o țară care se autointitulează căminul libertății – Statele Unite ale Americii Un alt aspect esențial al piesei îl constituie problematica identității în pericol de disipare datorită rolurilor pe care oamenii și le asumă, forțați fiind de omniprezența dispozitivelor de urmărire Cuvinte cheie: politică, cenzură, oprimare, regimuri autoritare Filmul, viaţa şi implicaţiile metareferenţialităţii Arhip Odette Rezumat: Conceptul de metareferenţialitate este mai intens dezvoltat teoretic în ultimele decenii, dar fenomenul artistic şi aplicat al metarefenţialităţii există dintr-o epocă istorică îndepărtată (ex: imaginea lui Fidias pe scutul Atenei) Des întâlnit şi comentat în diverse arte (literatură, pictură, teatru, sculptură, muzică, fotografie, arhitectură), acesta şi-a făcut apariţia şi în arta cinematografică, precum şi în studiile consacrate acestui domeniu Prezenta contribuţie se apleacă asupra filmelor realizate de regizori celebri: Ingmar Bergman (Persona), Woody Allen (The Purple Rose of Cairo, Annie Hall), Michael Haneke (Caché, Funny Games) Unele dintre creaţiile lor tratează explicit această problematică, dar conţin şi elemente implicite, cu o valoare simbolică, pe care spectatorul trebuie să le descifreze Aceste elemente fac subiectul analizei şi interpretării prezente Consecinţa se materializează într- o perspectivă nouă care invită la meditaţie şi viitoare aprofundări interpretative Cuvinte-cheie: metareferenţialitate, artă cinematografică, simbol, regizor, perspectivă PAGINI DIN STAGIUNE Teatrul lui Matei Vișniec lasă loc sper anței Octavian Jighirgiu Rezumat: Teatru descompus sau Omul-ladă-de-gunoi este o alăturare de monologuri şi pe alocuri şi de dialoguri – o înlănţuire fracturistă de situaţii dramatice, care are structură modulară, lăsând regizorul să procedeze ca atunci când ar avea la dispoziţie un joc de Lego Aici, fragmente de text se nasc din reflexele absurdului existenţial Omul se transformă pe nesimţite într-o ladă de gunoi, devenind depozitarul deşeurilor din jurul său Buzunarele i se umplu de nimicuri, de inutilităţi Cuvinte cheie: Matei Vișniec, teatru suprarealism, teatrul absurdului